UPUTSTVO ZA OBAVLJANJE PREGLEDA MAGNETNOM REZONANCOM MR,enterografija


1.   Neophodan je uput iz doma zdravlja za stacionarno lečenje . Ukoliko je osiguranik iz unutrašnjosti ili države sa kojom naš fond za zdravstvenu zaštitu ima  sklopljen sporazum potreban je  uput overen  od strane njihovog zdravstvenog fonda  ( komisije).
2.   U 07 časova ili u 12 časova na dan pregleda obavezno prijavljivanje na šalter radiologije . 
3.   Posle završene procedure otvaranja kartona roditelj/ staratelj sa detetom se do 08 časova ili 14 časova javlja na rentgen odeljenje. Rentgen tehničar uzima istoriju bolesti, proverava da li je pacijent zakazan i da li je doneo potrebne nalaze od lekara koji ga je uputio na odredjeni pregled, kao i snimke prethodnog  pregleda, ako su rađeni, zbog poređenja sa sadašnjim. Za decu koja boluju od hroničnih bolesti, poneti kompletnu dokumentaciju o istoj.
4.  Deca koja treba da se pregledaju na magnetnoj rezonanci  a  imaju ugradjene bilo kakve implantate ili proteze u telu, od lekara koji ih je ugradio moraju imati potvrdu da li su materijali kompatibilni sa magnetnim poljem.
5.Pripremu pacijenta za ovaj pregled određuje ordinirajući lekar koji je indikovao pregled.
6.  Kontraindikacija za roditelja/ staratelja deteta koji hoće da prisustvuje pregledu je trudnoća i da ima ugradjene bilo kakve implantate u telu ( nekompatibilne sa magnetnim poljem).
7. Za pregled se u dnevnoj bolnici ili na odelenju plasira braunila.
8.  Nalaz roditelj/staratelj  podiže na radiologije                     

